OpenLLM-France/wikimedia huggingface dataset:
# Madhhidj

Madhhidj és un grup tribal del Iemen que viu a les regions de Dhamar i Rada. A les inscripcions preislàmiques són assenyalats com mdhgm. Són esmentats el 519 acompanyant a les forces del rei himyarita Madikarib Yafur en una expedició a l'Aràbia central. El 521 eren una de les tribus que havien adoptat la religió jueva i foren enviats contra el centre cristià de Nadjran. Pocs anys abans de la islamització va lluitar (al costat dels khatha, i els murad, amb els quals estaven emparentats o aliats) contra els Amir ben Sasaa, conflicte que va culminar en la famosa jornada de Fayf al-Rih, recollida en la poesia de l'època.
Mahoma va escollir com emissari davant les tribus del sud a Malik ibn Murara, membre del grup Ruha dels Madjhidj i el 632 Mahoma va confirmar a Farwa ibn Musayk (dels murads) com a governador musulmà dels murads, els madhhidjs i els zubayds. La tribu va participar en la invasió d'Egipte i una part es va fixar a Fustat. Una altra part es va establir a Kufa i van destacar com alides i antiomeies, i van lluitar a Siffin. El 698 van participar en l'exèrcit d'Ubayd Allah ibn Ali Bakra que va combatre al que avui és l'Afganistan, conegut com a "Exèrcit de la Destrucció". Van donar suport a la revolta d'Ibn al-Àixath.
Els que havien restat al Iemen van donar suport el 1136 al zuràyida Saba ibn Abi l-Suud en la guerra contra un altre zuràyida de nom Ali ibn Muhammad. El 1151 la tribu es va unir als Zaidites del Iemen de l'imam Ahmad ibn Sulayman contra els hatimites de Yam que dominaven a Sanà. Els zaydites després d'un temps de lluita foren rebutjats de Sanà i els madhhidj es van passar a Hatim ibn Ahmad el cap dels hatimites en contra dels zaydites.
Una fracció dels madhhidj va ajudar els zuràyides d'Aden a lliurar-se del setge al que els sotmetien els màhdides des del 1165: el cap zuràyida Hatim ibn Ali que ja portava assetjat set anys, va anar a Sanà per obtenir l'aliança d'Ali ibn Hatim que havia succeït al seu pare Hatim ibn Ahmad; com que els dos eren ismaïlites l'acord es va aconseguir però Ali va posar com a condició que la fracció dels Djanb del Dhamar, de la tribu Madhhidj, havia de participar; Hatim els va convèncer i hatimites (Banu Yam) i Djand (Madhhidj) van marxar contra Aden i van obligar els màhdides a aixecar el setge després que els van causar fortes baixes.

## Bibliografia

* C. Kay, “Yemen, its early medieval history”, Londres 1892.
# Margrethe Vestager

Margrethe Vestager (nascuda el 13 d'abril de 1968 a Glostrup, Dinamarca) és una política danesa, membre de Partit Socioliberal Danés (RV). Elegida líder del seu partit el 15 de juny de 2007, fou ministra d'Educació i d'Afers Eclesiàstics entre 1998 i 2001 i d'Economia i d'Interior entre 2011 i 2014.
L'11 d'agost de 2014 el govern danès anuncià la designació de Vestager com a comissària europea de la Competència dins de la Comissió Juncker.

## Referències

* ↑ Ortiz de Zárate, Roberto «Margrethe Vestager». CIDOB [Consulta: 16 desembre 2020].

## Enllaços externs

* Pàgina personal a la pàgina web de la Comissió (anglès)
# Lucanus maculifemoratus

Lucanus maculifemoratus és una espècie de coleòpter polífag de la família dels lucànids.

## Subespècies i distribució geogràfica

S'han descrit set subespècies:L. m. adachii i L. m. ferriei al Japó, L. m. boileaui al Tíbet, L. m. jilinensis a la Xina, L. m. maculifemoratus a les Illes Kuril, L. m. taiwanus a Taiwan i L. m. dybowskyi amb una distribució més àmplia a tota Àsia.

## Referències

* ↑ «Synopsis of the described Coleoptera of the World» (en anglès). Biology Catalog. Arxivat de l'original el 2016-06-16. [Consulta: 25 setembre 2023].
# Kátov

Kátov és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1452.
# Klaps

Klaps (Pissarra) és un curtmetratge documental polonès dirigit l'any 1976 per Krzysztof Kieślowski..

## Argument

La pel·lícula és un tall de material de la pel·lícula "Blizna" que no es va incloure en el tall final de la pel·lícula.

## Referències

* 1 2 Kieślowski on Kieślowski, 1993, p. 246.
* ↑ «Klaps» (en polonès). Сайт «FilmPolski.pl». Arxivat de l'original el 2022-12-13. [Consulta: 8 abril 2023].

## Bibliografia

Krzysztof Kieślowski, Danusia Stok. Kieślowski on Kieślowski / Edited by Danusia Stok. — London: Faber and Faber, 1993. — xxiii, 268 p. — ISBN 0-571-16733-0.

## Enllaços externs

* Klaps a YouTube
# Mamerc Emili Lèpid Livià

Mamerc Emili Lèpid Livià (en llatí: Mamercus Aemilius Mam. f. M. n. Lepidus Livianus) va ser un magistrat romà del segle i aC. Era net de Marc Emili Lèpid per adopció.
Va ser elegit cònsol l'any 77 aC juntament amb Dècim Juni Brutus. Era membre del partit aristocràtic i una de les persones que van aconseguir que Sul·la no fes matar el llavors jove Juli Cèsar. Abans de ser cònsol va competir una altra vegada, però no fou elegit perquè se suposava que tot i ser molt ric havia rebutjat la magistratura d'edil curul perquè comportava moltes despeses. Va ser Princeps Senatus.

## Referències

* ↑ Valeri Màxim 7.7.6. (llatí)

## Bibliografia

* Smith, William (editor). A Dictionary of Greek and Roman Biography and Mythology (en anglès), 1870, pàg. 765 (v. 2).
# Nokia 8210

El Nokia 8210 va ser un model de telèfon mòbil fabricat per la companyia Nokia. L'any 1999, quan es va començar a vendre va ser el mòbil més lleuger i petit del mercat. L'argument de venda es basava en el disseny i en la personalització atès que el seu propietari podia comparar-se carcasses de tota mena. Era també un dels mòbils més resistents, vint vegades més que els models d'iPhone o Samsung Galaxy. El mòbil va començar a passar de moda amb l'arribada dels smartphones. Degut al fet que aquests mòbils no permetin el seguiment a distància de l'usuari, com sí que és el cas amb els smartphones, l'any 2015 es va detectar que hi havia traficants de droga que els utilitzaven per no fer-se enxampar.

## Referències

* ↑ http://www.microsoft.com/fr-fr/mobile/support/
* ↑ http://www.gsmarena.com/nokia_8210-19.php
* ↑ http://www.20min.ch/digital/news/story/Das-ist-das-Lieblingshandy-der-Drogendealer-19124948
# Kulanita

La kulanita és un mineral de la classe dels fosfats, que pertany al grup de la bjarebyita. Rep el nom en honor d'Alan Kulan.

## Característiques

La kulanita és un fosfat de fórmula química Ba(Fe$^{2+}$,Mn$^{2+}$,Mg)₂(Al,Fe$^{3+}$)₂(PO₄)₃(OH)₃. Cristal·litza en el sistema monoclínic. La seva duresa a l'escala de Mohs és 4.
Segons la classificació de Nickel-Strunz, la kulanita pertany a «08.BH: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ = 1:1» juntament amb els següents minerals: thadeuïta, durangita, isokita, lacroixita, maxwellita, panasqueiraïta, tilasita, drugmanita, bjarebyita, cirrolita, penikisita, perloffita, johntomaïta, bertossaïta, palermoïta, carminita, sewardita, adelita, arsendescloizita, austinita, cobaltaustinita, conicalcita, duftita, gabrielsonita, nickelaustinita, tangeïta, gottlobita, hermannroseïta, čechita, descloizita, mottramita, pirobelonita, bayldonita, vesignieïta, paganoïta, jagowerita, carlgieseckeïta-(Nd), attakolita i leningradita.

## Formació i jaciments

Va ser descoberta a Rapid Creek, dins el districte miner de Dawson, a Yukon, Canadà. També ha estat descrita en altres indrets del Canadà, tant al Yukon com a Nova Escòcia, així com als Estats Units, Àustria, República Txeca, Itàlia i la República Popular de la Xina.

## Referències

* ↑ «Kulanite» (en anglès). Mindat. [Consulta: 18 maig 2019].
# Kulang

Kulang és una muntanya i fortalesa al districte de Nasik a Maharashtra a 16 km al sud-est de l'estació d'Igatpuri, separat de la muntanya i fortalesa d'Alang al districte d'Ahmednagar per la muntanya de Mandagarh. Aquestos forts foren cedides als marathes pels mogols el 1760 junt amb Kavnai i altres fortaleses de Nasik, i van passar als britànics el 1818.

## Vegeu també

* Llista de fortaleses de Maharashtra

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Margot Wallström

Margot Elisabeth Wallström (Kaagedalen, Suècia 1954) és una política sueca que formà part de la primera Comissió Europea presidida per José Manuel Durão Barroso.

## Biografia

Va néixer el 28 de setembre de 1954. Després de cursar els estudis secundaris va estudiar a la Universitat Tecnològica de Chalmers, situada a la ciutat de Göteborg. Posteriorment va treballar com a executiva d'una cadena de televisió, per la qual cosa està familiaritzada amb el funcionament dels mitjans de comunicació.

## Activitat política
### Política nacional

El seu primer contacte amb la política l'inicià l'any 1979 en ser escollida diputada al Parlament de Suècia com a membre del Partit Socialdemòcrata Suec (SDWP). L'any 1988 fou nomenada Ministra de Protecció dels Consumidors, Dones i Joventut en el govern de Ingvar Carlsson, càrrec que va mantenir fins al 1991. Posteriorment entre 1994 i 1996 Ministra de Cultura, altre cop sota el govern de Carlsson, i entre 1996 i 1998 Ministra d'Assumptes Socials en el govern de Göran Persson, dimitint del seu càrrec el.
Després de la victòria socialdemòcrata en les eleccions legislatives del setembre de 2014 fou nomenada Ministra d'Afers Exteriors.

### Política europea

L'any 1999 fou proposada pel govern del seu país per esdevenir Comissària Europea, sent la segona sueca en aconseguir aquest càrrec. En el nomenament de la Comissió Prodi va esdevenir, el setembre d'aquell any, Comissària de Medi Ambient, càrrec que va mantenir fins al novembre de 2004.
En la formació de la Comissió Barroso fou nomenada el novembre de 2004 Vicepresidenta de la Comissió Europea i Comissària de Relacions Institucionals i Estratègia de Comunicació.
El 2010, després de deixar la comissió entrà a formar part de l'ONU com a alt representant contra la violència sexista a les zones mundials amb conflictes.

## Enllaços externs

* (castellà) Pàgina oficial a la Comissió Europea
* (anglès) Arxiu de les seves accions com a Comissària de Medi Ambient
* (anglès) Blog personal Arxivat 2009-10-15 a Wayback Machine.
* (castellà) Informació de Margot Wallström a elpais.com

## Referències

* ↑ «Margot Elisabeth Wallström, 64 år i Hammarö på Västra Takene 315. Adress, telefon, inkomst, bostadsvärdering och bakgrundskontroll från Mrkoll». Arxivat de l'original el 2019-03-24. [Consulta: 24 març 2019].
# L'Obagueta (Vilanoveta)

L'Obagueta és una petita obaga del terme municipal de Conca de Dalt, al Pallars Jussà, a l'antic terme d'Hortoneda de la Conca, en territori de l'antic poble del Mas de Vilanova.
Està situada a la dreta del riu de Carreu i a ponent de Vilanoveta, al sud-est de Seix i al nord-oest del paratge de Casalots.

## Enllaços externs

* Institut Cartogràfic de Catalunya; cal fer dos passos d'aproximació
# Margraten

Margraten (limburguès Mergraote) és un població i antic municipi de la província de Limburg, al sud-est dels Països Baixos. L'1 de gener del 2009 tenia 13.416 habitants repartits sobre una superfície de 57,70 km² (dels quals 0 km² corresponen a aigua). Limitava al nord amb Maastricht i Valkenburg aan de Geul, a l'est amb Gulpen-Wittem i al sud amb Eijsden i Voeren.
L'1 de gener de 2011 es va fusionar amb Eijsden per crear el nou municipi d'Eijsden-Margraten.

## Centres de població

* NeerlandèsLimburguèsPoblació
* Cadier en KeerKeer3.410
* MargratenMergroate3.360
* BanholtTebannet1.040
* Sint GeertruidSe-Gietere970
* MheerMaer940
* NoorbeekNorbik740
* EckelradeIkkelder580
* BemelenBieëmele370
* ScheulderSjuuëlder340
* HerkenradeHerkenter180
* TerlindenTerlinne130
* Bergenhuizen / ScheyBergenhoêze / Sjei120
* GasthuisGastes120
* HonthemHoontem120
* Moerslag / LibeekMoersjelt / Liebik120
* Sint AntoniusbankSint Antoniusbank110
* HoogcrutsGe Kruuts90
* TermaarTermaar90
* BruisterboschBruusjterbusj80
* 't Rooth't Roeët40
* (Font: CBS)

## Administració

El consistori municipal consta de 15 membres, format des del 2006 per:
* CDA 6 regidors
* Samenwerkingsverband, 5 regidors
* VVD, 3 regidors
* Gemeentebelangen, 1 regidor

## Enllaços externs

* www.margraten.nl Arxivat 2005-05-20 a Wayback Machine.
# Luis Alberto Salazar Simpson

Luis Alberto Salazar-Simpson Bos (Madrid, 10 de setembre de 1940) és un empresari i advocat espanyol.

## Biografia

Es va llicenciar en dret per la Universitat autònoma de Madrid, i posteriorment va ampliar els seus estudis en la Universitat de Cambridge.
Amic personal de Adolfo Suárez, durant el procés de la Transició va ocupar destacats càrrecs. Va ser governador civil de Biscaia, i més tard Director general de Seguretat. Els anys que va estar al capdavant de la Direcció general de la Seguretat de l'Estat van coincidir amb els anomenats «anys de plom» de terrorisme d'ETA i la recrudescència dels seus atemptats, que van marcar un punt àlgid en la seva activitat armada amb gairebé dos-cents morts en atemptats.
Posteriorment, es va allunyar de la política i es va centrar més al món dels negocis. Ja en 1977 havia format part de la nova Confederació General Espanyola d'Empresaris (CGEE). Des de llavors ha exercit nombrosos càrrecs com a representant de l'empresariat espanyol. En l'actualitat és president de France Telecom Espanya, així com conseller del Grup Banco Santander (1999-2012). També és membre del Círculo de Empresarios i de la Confederació Empresarial de Madrid (CIEM).

## Família

Salazar-Simpson és cunyat del polític conservador i ex-banquer Rodrigo Rato.

## Referències

* 1 2 Elías González Vera (1990). Quién es quién en España. Madrid: Sor Ángela de la Cruz, pág. 1190
* ↑ Paul Preston (2005) [1986]. The Triumph of Democracy in Spain, Routledge, pág. 108
* ↑ Carlos Abella (2006). Adolfo Suárez: el hombre clave de la transición, Espasa, pág. 357
* ↑ Pere J. Beneyto Calatayud (2000). El asociacionismo empresarial como factor de modernización, Universidad de Valencia, pág. 63
* ↑ Principal International Businesses. The World Marketing Directory 2009/10, Dun & Bradstreet, pág. 159
* 1 2 Josep Manuel Novoa (2014). El botín de Botín, Ediciones Akal, pág. 156

## Enllaços externs

* Notícies de Luis Salazar Simpson a El País
# La Barceloneta (Llofriu)

El veïnat de la Barceloneta és un dels quatre barris que conformen la població de Llofriu, al municipi de (Palafrugell). Els altres tres són el veïnat de l'Estació, el nucli antic de Llofriu i el barri de Roma. Aquest sector té una superfície d'1,63 km² i una població de 118 habitants l'any 2023.

## Història

El barri de la Barceloneta de Llofriu es va començar a crear amb petites masies orientades de sud a nord, com la dels Estanyol, construïda el 1794. Probablement hi ha masies o construccions més antigues.
N'hi ha una altra, el Mas Perich o Peric, que data del 1800. Cap al 1870, aquesta localitat va quedar partida en dos a causa de la construcció del carrilet que anava de la Bisbal d'Empordà a Palamós. Aquest tram es va inaugurar el 1878. Els anys vuitanta del segle passat, la població del barri es va duplicar, amb noves construccions, algunes de les quals ara ja estan legalitzades. Recentment s'han construït tres promocions de cases que es calcula que podran allotjar més de trenta nous veïns.

## Economia

La Barceloneta és una població de pas, i és per això que en aquest veïnat hi ha dos tipus d'economia: una de basada en el sector de serveis i l'altra fonamentada en el sector purament agrari. És un veïnat que té bars, un restaurant, un taller mecànic, un quiosc, un forn de pa i una botiga de roba. També hi ha granges i diversos conreus que proveeixen aliment tant per a consum humà com animal. També va haver-hi un camp de tir, situat al camí anomenat, precisament, del Camp de Tir.

## Geografia

Aquest sector està situat al nord de Llofriu i tot el seu territori és molt pla, tret de la zona oest, que és més muntanyosa, ja que es tracta de la part més baixa del massís de les Gavarres. Té una superfície aproximada d'1,63 km² i una població estable d'uns 130 habitants, que a l'estiu poden augmentar fins a uns 250.

## Béns singulars

* Can Paulí: masia situada al paratge de Molló, una zona de plana a tocar del nucli de la Barceloneta. La façana nord limita amb el terme municipal de Torrent.
* Can Pont: d'estil popular, és una masia situada al paratge de Molló, una zona de plana a tocar del nucli de la Barceloneta. La façana nord limita amb el terme municipal de Torrent.
* Can Sabrià: és una masia situada al paratge de Molló, dins del sector de la Barceloneta, al costat del camí Vell de Torrent.
* Can Frigola: és una masia del paratge de Molló, dins del sector de la Barceloneta, al costat del camí Vell de Torrent.
* Can Paulí
* Can Pont
* Can Sabrià
* Can Frigola

## Referències

* ↑ «Pla Especial de Protecció i d'Intervenció en el Patrimoni Històric». Ajuntament de Palafrugell. Arxivat de l'original el 2013-11-11. [Consulta: 13 octubre 2013].

## Bibliografia

* La versió original de l'article, o part d'ell, procedeix de Llofriu Wiki, que edita sota llicència Creative Commons – CC-BY-SA 3.0.
# Manny Elias

Manny Elias és un músic britànic, nascut a Calcuta el 1953. A més de tocar la bateria també es va dedicar a la composició de temes. Fou un dels membres del grup Tears for Fears des de 1982 a 1986. També havia participat anteriorment com a bateria d'altres grups new wave, com ara en el grup Interview.

## Referències

* ↑ «Emmanuel Elias (Manny)». Recalling Jewish Calcutta. Arxivat de l'original el 13 de setembre 2016. [Consulta: 7 octubre 2017].
# La Cantina (Sant Sadurní d'Osormort)

La Cantina és una obra de Sant Sadurní d'Osormort (Osona) inclosa a l'Inventari del Patrimoni Arquitectònic de Catalunya.

## Descripció

Hostal d'estructura complexa, amb el cos principal de forma rectangular, cobert a dues vessants amb el carener paral·lel a la façana situada a migdia. Consta de planta baixa i primer pis. A la façana principal s'hi adossa una galeria a la planta, al primer pis s'hi obren cinc balcons emmarcats en pedra i barana arran de paret. A la façana est s'hi entreveuen diferents nivells de construcció i diverses obertures, mentre que la part nord s'hi adossen dos cossos rectangulars paral·lels al principal i amb un corredor al mig; les obertures no guarden cap simetria. A l'oest s'annexiona un cos al central i per la part de la façana principal manté la mateixa estructura i s'hi obren dos balcons més al primer, però sense emmarcar en pedra. La casa està arrebossada i pintada i la majoria dels ràfecs tenen colls de biga de fusta.

## Història

Hostal de peu de la carretera de Vic a Sant Hilari, prop del pont que travessa la riera Major, bastida el talús del marge dret de la mateixa riera. No tenim cap dada constructiva ni bibliogràfica que ens permeti datar-la.

## Referències

* 1 2 «La Cantina». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2017].
# Mannus

Mannus fou el nom llatí del mític fundador de la raça germànica, fill de Tuiscó (Tuisco). Se li atribuïen tres fills, dels que van derivar els ingevons (ingevones), els hermions (hermiones) i els istevons (istaevones), però altres tradicions el fan el pare a més a més d'altres fills.
Fou adorat com un deu i era una deïtat similar al romà Mart.
L'historiador romà Tàcit ens el menciona com una de les figures que intervingué en els mites de la creació en la mitologia germànica. Tàcit és, de fet, la única font que parla d'aquests mites. Alguns acadèmics com ara Ivan Biliarsky apunten cap a la possible arrel indoeuropea del nom Mannus en l'obra de Tàcit. També s'ha mencionat l'opció d'una filiació del mot amb el protogermànic mannaz (home).

## Referències

* ↑ Rauch, Irmengard. The Phonology / Paraphonology Interface and the Sounds of German Across Time (en anglès). Nova York: Peter Lang Publishing Inc, 2008. ISBN 9781433101151.
* ↑ Stanton, Janet Parker; Mills, Julie Alice. Mythology : myths, legends & fantasies (en anglès). Cape Town, South Africa: Struik, 2006. ISBN 1-77007-453-8.
* ↑ Biliarsky, Ivan. «Word and Power in Mediaeval Bulgaria. East Central and Eastern Europe in the Middle Ages, 450-1450» (en anglès). Brill, 2011. [Consulta: 24 juny 2022].
* ↑ «man | Etymology, origin and meaning of man» (en anglès). Online Etymology Dictionary. [Consulta: 24 juny 2022].

## Vegeu també

* Ask i Embla
# La Bureba

La Bureba és una comarca de la província de Burgos, a la comunitat autònoma de Castella i Lleó. Està situada a la part nord-est de la província, a la conca del riu Ebre.

## Municipis

| Abajas Aguas Cándidas Aguilar de Bureba Alcocero de Mola Bañuelos de Bureba Barrios de Bureba, Los Berzosa de Bureba Briviesca Busto de Bureba Cantabrana Carcedo de Bureba | Carrias Cascajares de Bureba Castil de Peones Cubo de Bureba Fuentebureba Galbarros Grisaleña Llano de Bureba Miraveche Monasterio de Rodilla Navas de Bureba | Oña Padrones de Bureba Piérnigas Poza de la Sal Prádanos de Bureba Quintanabureba Quintanaélez Quintanavides Quintanilla San García Reinoso Rojas | Rublacedo de Abajo Rucandio Salas de Bureba Salinillas de Bureba Santa María Rivarredonda Santa Olalla de Bureba Vallarta de Bureba La Vid de Bureba Vileña Villanueva de Teba Zuñeda |

## Enllaços externs

* Web de Briviesca i La Bureba - LaBureba.com Arxivat 2013-06-04 a Wayback Machine.
* La Bureba, valles del Oca i del Tirón
* Turismo Burgos, La Bureba
# Mahim

Mahim és un suburbi de Bombai i nom d'una estació ferroviaria. Fou conegut com a Maijim, Mejambu i Mahikawati. Està situat a uns 8 km de l'estació de Palghar. Es troba a 90 km del centre de Bombai. La població el 2020 era de 83.662 habitants. A l'altre costat del rierol a uns 3 km, hi ha el barri de Kelve, amb el que està unit.

## Història

Mahim fou una de les set illes originals de Bombai i era anomenada com Mahikawati i després Mahim. Fou la capital del raja Bhim Deo que va governar la zona al segle xiii i que no se sap si procedia de la dinastia rajput d'Anahilwada-Patan al Gujarat o de la dinastia dels yadaves de Devagiri. Encara es pot veure un antic temple que seria l'esmentat al Ramayana; després que Bhim Deo va ser enderrocat va seguir un altre rei que va conservar la capital al mateix lloc. El 1343 era del sultanat de Delhi quan va passar al sultanat de Gujarat i es va construir una mesquita. El dargah de Makhtum Fakir Ali Paru fou construït aquí el 1431. El 1532 va caure en mans dels portuguesos amb les altres illes. El 1612 Mahim fou atacada pels mogols que foren rebutjats. El 1662 les illes foren cedides al rei Carles II d'Anglaterra com a dot de la seva esposa, una princesa portuguesa, Catalina de Bragança. Els anglesos van construir el fort de Mahim per defensar-se entre d'altres dels portuguesos que el van atacar el 1772. Les ruïnes del fort encara es conserven. Un camí connectant Mahim i Bandra (corrupció de bandar, port) fou acabat el 1845. Fou declarada municipalitat el 1861 i el 1890 li va ser unida Kelve.

## El fort de Mahim

Ja no queden massa restes del fort. Junt amb el fort Saint George de Bombai fou una base important durant el domini britànic. Altres forts de la zona eren a l'illa de Salsette, a Sion, Worli, Sewri i Mazgaon. El fort fou reforçat el 1684. El 1772 fou atacat pels portuguesos però foren rebutjats pels canons anglesos (uns 100 en aquella època).

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Mahim
# Mahiliou

Mahiliou (transcripció del belarús: Магілёў) o Moguiliov (transliteració del rus: Могилёв), antigament transcrit com Moguilev, és una ciutat de la Belarús oriental, a 75 km de la frontera amb l'óblast de Smolensk, Rússia, i a 233 de la capital, Minsk. La població de la ciutat és de 360.918 habitants el 2011, la qual cosa la converteix en la tercera ciutat del país per nombre de població.

## Fills il·lustres

* Benar Heifetz (1899-1974), violoncel·lista.
* Modest Altschuler (1873-1963), director d'orquestra.
* Irving Berlin (1888-1989), compositor.